બેંકોને ખંખેરીને, મનીલોન્ડરિ»ગ કરીને દેશમાંથી ભાગીને વિદેશમાં આશ્રય લેનારાઆે વિજય માલ્યા, લલિત મોદી, નીરવ મોદી અને મેહુલ ચોકસી જેવા ગુનેગારોને ફરતેનો ગાળિયો ધીમે ધીમે કાનૂની રાહે વધુ ને વધુ કસવામાં આવી રહ્યાે છે. વહેલા કે મોડા તેમને ભારતમાં મોકલવામાં આવશે એવી આશા વિજય માલ્યાના હાલ લંડનમાં ચાલી રહેલા ખટલા પરથી જન્મી છે. આપણી સીબીઆઈ, ઈડી જેવી વિવિધ એજન્સીઆે વિદેશી કોર્ટોના દરવાજા ખખડાવીને તેમને ભારત લાવવાના તનતોડ પ્રયાસો કરવામાં કોઈ કચાશ રાખતી નથી. એની સાથે રાજકીય ઈચ્છા પણ ભળી છે. એટલે આવા ભાગેડુ બહુ ભાગી શકે એમ નથી.